stanford-oval/wikipedia huggingface dataset:
Silver Side Up
Kappaleet

Never Again – 4.20
How You Remind Me – 3.43
Woke Up This Morning – 3.50
Too Bad – 3.52
Just For – 4.03
Hollywood – 3.04
Money Bought – 3.24
Where Do I Hide – 3.38
Hangnail – 3.54
Good Times Gone – 5.18
Hero – 3.18 (Ei mukana kaikissa painoksissa)
Kokoonpano

Chad Kroeger - laulu, kitara
Ryan Peake - kitara, taustalaulu
Mike Kroeger - basso
Daniel Adair - rummut, taustalaulu
Arviot

Allmusic:
Soundi:
Aiheesta muualla

Silver Side Up discogs.com -sivustolla
Smallville: Chloe Chronicles

| Smallville: Chloe Chronicles |
| --- | --- |
Tyyli:  Draama
Kestoaika:  Muutama minuutti
Pääosissa:  Allison Mack Sam Jones III Denise Quiñones
Alkuperämaa:  Yhdysvallat
Alkuperäiskieli:  englanti
Verkko:   The WB.com & AOL
Esitetty:  2003 – 16. maaliskuuta 2005
Jaksoja:  15
Tuotanto
Käsikirjoittaja(t):  Brice Tidwell
Tuotantoyhtiö(t):  Warner Bros. Television
Smallville: Chloe Chronicles on yhdysvaltalainen draamasarja, joka on spin-off Smallvillelle. Sarja keskittyy Chloe Sullivaniin (näyttelijänä Allison Mack). Sarjasta on ilmestynyt 3 tuotantokautta eli 15 jaksoa. Ensimmäiset 2 tuotantokautta keskittyvät siihen, mitä käy Smallvillen ensimmäisen tuotantokauden jakson Hermokimppu (Jitters) jälkeen. Kolmas tuotantokausi, tunnetaan myös nimellä Smallville: Vengeance Chronicles on spin-off Smallville-sarjan viidennen tuotantokauden jaksolle Koston enkeli (Vengeance), kun Chloe tapaa Andrea Rojasin, toisin sanoen henkilön nimeltä "Angel of Vengeance" (näyttelijänä Denise Quiñones).
Useimpien sarjan jaksojen pituus on muutamia minuutteja, ja niitä on vain saatavilla Smallvillen DVD-bokseissa.
Sarjaa ei ole vielä esitetty Suomessa.
Smallville
| --- | --- |
Päähenkilöt:   Clark Kent  Lana Lang  Lex Luthor  Chloe Sullivan  Lionel Luthor  Lois Lane  Jimmy Olsen  Kara Zor-El  Jonathan ja Martha Kent 
Tuotantokaudet:   1.  2.  3.  4.  5.  6.  7.  8.  9.  10. 
Näyttelijät:   Tom Welling  Kristin Kreuk  Michael Rosenbaum  Allison Mack  Sam Jones III  Annette O'Toole   John Schneider 
Muuta:   Luthor-yhtiö  Kryptoniitti  Chloe Chronicles 
Luettelot:  Luettelo metaihmisistä
Sky Dream Fukuoka

Sky Dream Fukuoka ja EvergreenMarinoa.
Sky Dream Fukuoka (jap. スカイドリーム福岡) oli maailmanpyörä, joka sijaitsi Fukuokan kaupungin Nishi-kun alueella, Japanissa. Sky Dream Fukuoka sijaitsi EvergreenMarinoa nimisen huvipuiston sisällä, joka on osa Marinoa City Fukuoka -kauppakeskusta. Sky Dream Fukuoka kohosi 120 metriin ja oli täten maailman 4. suurin maailmanpyörä (maailman suurin on Singapore Flyer) ja samalla Aasian kolmanneksi suurin maailmanpyörä. Maailmanpyörä avattiin joulukuussa 2001.
Sky Dream Fukuoka suljettiin syyskuussa 2009.
Aiheesta muualla

Wikimedia Commonsissa on kuvia tai muita tiedostoja aiheesta .
JAL:n opas Fukuokaan (Arkistoitu – Internet Archive) (englanniksi)
Sky Dreamin kotisivut (Arkistoitu – Internet Archive) (japaniksi)
Marinoa City (japaniksi)
Solariumi

Solariumilaite.
Solariumilaitteen sisätila.
Solariumi on laite, jossa käytetään ultraviolettisäteilyä kosmeettisiin ja tai lääketieteellisiin tarkoituksiin. Laitteessa käytetään loisteputkia, joista tulee yleensä UVA-säteilyä, nykyisin myös UVB-säteilyä. Loisteputket on yleensä asetettu kahdeksi kanneksi, joista alimmaisella maataan ja joista toinen lasketaan päälle. 2000-luvulla ovat yleistyneet seisten käytettävät "aurinkosuihkut", joissa iho ei koske rusketuslaveria, joten ne ovat myös hygieenisempiä.
Solariumista saatava säteily saa aikaan keinotekoisen rusketuksen. Tämä rusketus ei kuitenkaan suojaa ihoa palamiselta, koska se jättää ihon ohueksi. Vanhemmissa solariumeissa ei muodostu D-vitamiinia, mutta joissakin uudemmissa solariumeissa on myös D-vitamiinisynteesin vaatimat, UVB-säteilyä tuottavat lamput. Solarium parantaa eräitä ihovaivoja kuten psoriasista, mutta solariumin säännöllinen käyttö lisää ihosyövän riskiä jopa 75 prosenttia. Liiallinen solariumissa käyminen vanhentaa ihoa.
WHO ja Säteilyturvakeskus (STUK) suosittelevat solariumin välttämistä. Vuonna 2004 ilmestyivät ensimmäiset tutkimukset, jotka viittaavat siihen, että solarium tuottaa endorfiineja ja aiheuttaa riippuvuutta. Tanoreksia on uudissana, joka tarkoittaa riippuvuutta ruskettumiseen joko aurinkoa ottamalla tai solariumia käyttämällä. WHO on vuodesta 2009 luokitellut solariumien UV-säteilyn tupakan veroiseksi syövän aiheuttajaksi.
Suomessa solariumien käyttö oli huipussaan 1980-luvulla, jolloin rusketuslaitteita myytiin jopa koteihin. Tuolloin ei vielä tunnettu solariumien mahdollisia terveyshaittoja. Solarium-yrittäjillä on Suomessa ollut vuoden 2012 heinäkuun alusta alkaen velvollisuus valvoa, etteivät alle 18-vuotiaat käytä solariumia. Valvontavelvollisuuden rikkomisesta voidaan tuomita sakkoon. Vuodesta 2015 itsepalvelusolariumit ovat olleet Suomessa kiellettyjä.
Solbergan piiri

Solbergan piiri voi tarkoittaa seuraavia Ruotsin piirejä:
Solbergan piiri (Bohuslän), piiri Kungälvin kunnassa
Solbergan piiri (Skåne), piiri Skurupin kunnassa
Norra Solbergan piiri, piiri Nässjön kunnassa
Södra Solbergan piiri, piiri Vetlandan kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Solberga distrikt”, voi hakea sivunnimihaulla, laajalla sivunnimihaulla tai tekstihaulla.
Sini-irena

| Sini-irena |
| --- | --- |
 Koiras
Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Irenat Irenidae
Suku::  Irenat Irena
Laji::  puella
Kaksiosainen nimi
 Irena puella  (Latham, 1790) 

Katso myös
   Sini-irena Wikispeciesissä   Sini-irena Commonsissa 
Infobox OKNimi-testi OKIUCN-testi OK: 
Sini-irena (Irena puella) on Intiassa ja Kaakkois-Aasiassa elävä metsien varpuslintu. Koiraslinnun päävärit ovat turkoosin sininen ja musta, ja naaras on puolestaan vaaleansininen. Sini-irenat elävät pareittain tai pienissä ryhmissä ja pesimäaikana jakautuvat pareiksi. Niiden ravintoa ovat pääasiassa hyönteiset ja hedelmät.
Koko ja ulkonäkö

Kooltaan sini-irena on noin 25 cm. Koiraan päälaki, niska, selkä ja yläperä ovat hohtavan turkoosin siniset. Muuten koiras on väriltään musta.. Naaras on väriltään täysin vaaleansininen mutta siivet ovat hieman muuta lintua tummemmat. Lajin silmät ovat punaiset ja nokka sekä koivet mustat.
Elinympäristö

Lajia tavataan Himalajan juurilta Intiasta sekä myös Myanmarista, Jaavalta, Sumatralta, Borneosta ja Palawanin saarelta Filippiineiltä Sini-irenat elävät tiheissä metsissä aina 1 800 metrin korkeuteen. Laji ei ole varsinaisesti muuttolintu, mutta liikkuu uusille alueille ravinnon perässä.
Elintavat ja ravinto

Useimmiten sini-irenat elävät pareittain tai pieninä parvina, joissa on kuudesta kahdeksaan lintua. Toisinaan havaitaan myös suurempia kolmenkymmenen yksilön parvia.. Lajille on tyypillistä kokoontua kylpemään puroihin kuumina päivinä.
Pesimäaikana linnut jakautuvat pareiksi. Naaras rakentaa kuppimaisen pesän sammaleesta ja pienistä oksista. Naaras munii yleensä kaksi munaa, joista poikaset kuoriutuvat kahden viikon hautomisen jälkeen. Nuoret linnut oppivat lentämään melko nopeasti, mutta eivät selviä itsenäisinä kuin vasta myöhemmin.
Ravintonaan sini-irenat käyttävät pääasiassa hedelmiä ja hyönteisiä. Erityisesti laji on mieltynyt viikunoiden hedelmiin. Jotkut linnut syövät myös mettä. Laji ruokkii poikasiaan pääasiallisesti hyönteisravinnolla.
Aiheesta muualla

BirdForumin artikkeli sini-irenasta
Naaras
Snorre Ruch

Snorre Vestvold Ruch (s. 21. tammikuuta 1972 Trondheim, Norja), joka tunnetaan myös taiteilijanimillä Blackthorn ja S.W.Krupp, on norjalainen black metal -muusikko. Hän soittaa kitaraa, mutta on ollut myös kosketinsoittaja ja laulaja.
Snorre Ruch perusti vuonna 1989 black metal -yhtyeen Thorns. Ruch oli Mayhemin kitaristina vuosina 1992–1993. Hän oli myös sessiomuusikko Satyriconin vuoden 1999 studioalbumilla Rebel Extravaganza.
Vuonna 1994 Snorre Ruch tuomittiin kahdeksaksi vuodeksi ehdottomaan vankeuteen avunannosta toisen Mayhem-kitaristin Euronymouksen murhaan. Hän avusti Euronymousta puukottanutta Varg Vikernesiä rikoksessa.
SkyWheel Helsinki

Maailmanpyörä kuvattuna vuonna 2016.
SkyWheel Helsinki on Helsingin Katajanokalla sijaitseva Suomen suurin maailmanpyörä. Sen korkeus on 40 metriä ja eräässä sen vaunuista sijaitsee SkySauna, joka on maailman tiettävästi ainut maailmanpyörässä sijaitseva sauna. Maailmanpyörän omistaa ja sitä operoi SkyWheel Helsinki Oy.
SkyWheel Helsinki avattiin vuonna 2014 ja sen nimi oli alun perin Finnair SkyWheel.
Maailmanpyörän on suunnitellut ja rakentanut hollantilainen Dutch Wheels -yritys. Vaunuja maailmanpyörässä on 30, ja maailmanpyörää voi käyttää vuoden ympäri. Yksi kierros kestää noin 12 minuuttia.
Aiheesta muualla

Kuvia tai muita tiedostoja aiheesta SkyWheel Helsinki Wikimedia Commonsissa
SeaMonkey

| SeaMonkey |
| --- | --- |

 SeaMonkey 2.53.10
Kehittäjä:  SeaMonkey Council
Kehityshistoria
Vakaa versio:  2.53.1 / 28. helmikuuta 2020
Kehitystilanne:  aktiivinen
Tiedot
Ohjelmistotyyppi:  Verkkoselain, HTML-editori, Sähköposti, IRC
Käyttökielet:  26
Alusta:  alustariippumaton
Ohjelmointikielet:  C++, JavaScript, XUL, XBL
Lisenssi:  MPL/GPL/LGPL -kolmoislisenssi
Aiheesta muualla
seamonkey-project.org
SeaMonkey on vapaa alustariippumaton Internet-ohjelmistopaketti. Se on Mozilla Application Suiten sekä Netscapen seuraaja ja perustuu samaan lähdekoodiin. SeaMonkeyn lähdekoodi on julkaistu kolmoislisenssillä, joka antaa vapauden valita seuraavista kolmesta lisensointivaihtoehdosta: MPL versio 1.1 tai uudempi, GPL versio 2 tai uudempi ja LGPL versio 2.1 tai uudempi.
SeaMonkeyn kehittäminen alkoi 2006, kun Mozilla Foundation ilmoitti lopettavansa Mozilla Application Suiten ylläpidon.
SeaMonkeyn kehittäminen on yhteisövetoista toisin kuin Mozilla Suiten, jonka kehittämistä sen viimeiseen julkaistuun versioon (1.7.13) saakka johti Mozilla Foundation. SeaMonkeyn kehittämisestä vastaava uusi ryhmä on nimeltään SeaMonkey Council.
Nimen alkuperä

Jotta uusi tuote ei herättäisi hämmennystä organisaatioissa, jotka halusivat yhä käyttää alkuperäistä Mozilla Suitea, uusi tuote tarvitsi uuden nimen. Yhteisön jäsenten alkuarvailujen jälkeen 2.7.2005 julkaistu tiedote vahvisti, että SeaMonkey olisi jatkossa sen internetohjelmistopaketin nimi, joka ottaa Mozilla Suiten paikan.
"Seamonkey" (pienellä m-kirjaimella) oli alkujaan koodinimi, jota Netscape käytti Netscape Communicator 5:stä, jota ei koskaan julkaistu. Myöhemmin Mozilla Foundation käytti samaa koodinimeä Mozilla Suitesta. Nimi sai alkunsa siitä, että nimikilpailun voittaneen "ButtMonkey"-ehdotuksen tilalle haluttiin jokin siistimpi vaihtoehto. Nimi viittaa lehtijalkaisiin kuuluvaan Sea-Monkeys -nimellä myytävään akvaarioäyriäislajiin. SeaMonkey Council on nyt rekisteröinyt nimen tavaramerkiksi Mozilla Foundationin avulla. Projekti käyttää eri versionumerointijärjestelmää kuin Mozilla Suite, joten ensimmäinen versio oli SeaMonkey 1.0. Eri nimestä ja versionumerosta huolimatta SeaMonkey 1.0 perustui samaan lähdekoodiin kuin Mozilla 1.8.
Historia

10.3.2005 Mozilla Foundation julkaisi tiedotteen, jonka mukaan säätiö ei julkaisisi virallisia versioita Mozilla Suitesta 1.7.x:n jälkeen, koska se oli siirtänyt painopisteensä Firefoxiin ja Thunderbirdiin. Säätiö kuitenkin korosti jatkavansa infrastruktuurin tarjoamista niille yhteisön jäsenille, jotka haluavat jatkaa kehittämistä. Tosiasiallisesti tämä tarkoitti, että ohjelmistopaketin kehittämistä jatkettaisiin, nyt vain kehittäjänä Mozilla Foundationin sijasta SeaMonkey Council.
Projektin- ja julkaisunhallinnasta vastaava tiimi SeaMonkey Council koostuu tällä hetkellä seuraavista henkilöistä: Philip Chee, Karsten Düsterloh, Robert Kaiser, Ian Neal, Neil Rashbrook, Andrew Schultz ja Justin Wood.
SeaMonkeyn ensimmäinen versio, 1.0 alfa, julkaistiin 15.8.2005, jonka jälkeen vakaa SeaMonkey 1.0 julkaistiin 30.1.2006.
Komponentit

SeaMonkeyssä on selain, joka on Netscape-perheen perillinen, sähköposti- ja keskusteluryhmäohjelma, joka käyttää samaa koodia Mozilla Thunderbirdin kanssa, HTML-editori ja IRC-asiakasohjelma (ChatZilla). SeaMonkey tukee ulkoasun muuttamista teemoilla. Sen mukana tulee vakiona kaksi teemaa: "Klassinen", joka on samantapainen kuin Firefox 3:n vakioteema, sekä "Moderni", joka on tyyliltään samankaltainen kuin Netscape 6.
Komponentit > Selain

SeaMonkeyn selainkomponentti käyttää samaa renderöintiohjelmistoa kuin Firefox, joten SeaMonkey tukee kaikkia samoja WWW-standardeja kuin Firefox. SeaMonkey tukee välilehtiä kuten Mozilla Suite.
Komponentit > Sähköposti

Sähköpostiohjelman ominaisuuksiin kuuluvat useiden sähköpostitilien tuki, roskapostisuodatus, yleiskäyttöiset viestisuodattimet, oikoluku, HTML-viestien tuki, osoitekirja sekä muokattavat tunnukset, lisäosat ja sähköpostinäkymät.
Komponentit > HTML-editori

SeaMonkeyn HTML-editori (Composer) on WYSIWYG-tyyppinen HTML-editori ja osa SeaMonkey-internetsovelluspakettia. Sen pääasiallisessa käyttöliittymässä on neljä muokkaustilaa: normaali (WYSIWYG), HTML-tunnukset, HTML-koodi ja esikatselu. Se tukee perustekstinmuotoilua, hyperlinkkejä, kuvia sekä taulukkoja.
Composerin tuottama koodi HTML 4.01 Transitional.
Mozilla Application Suiten HTML-editorin jatkajaksi kehittiin myös Nvu Linspiren sponsoroinnilla. Linspire palkkasi editoria kehittämään entisen Netscape Communication Corporationin työntekijän Daniel Glazmanin.
Glazman ilmoitti syyskuussa 2006 että Nvun virallinen kehitys päättyy ja hän aloittaa sen seuraajan kehittämisen Mozilla.orgin alaisena projektina. Uuden projektin nimeksi tuli BlueGriffon.
Vapaaehtoiset jatkoivat Nvun ylläpitoa nimellä KompoZer. Tämän viimeinen vakaa versio on elokuulta 2007 ja viimeinen kehitysversio vuodelta 2010.
Aiheesta muualla

Wikimedia Commonsissa on kuvia tai muita tiedostoja aiheesta .
SeaMonkeyn projektisivu (englanniksi)
SeaMonkey tuki (englanniksi)
Sirkka Lamminen
Rooleja

Taikahuilu: Yön kuningatar & Papagena (Mozart)
La Traviata: Violetta (Verdi)
Rigoletto: Gilda (Verdi)
Sevillan parturi: Rosina (Rossini)
Carmen: Micaëla ja Frasquita (Bizet)
La Fenice: Komisario Giovanna (Kimmo Hakola) kantaesitys
Fidelio: Marzelline (Beethoven)
Zaide: Zaide (Mozart)
Don Giovanni: Donna Anna (Mozart)
Don Giovanni: Donna Elvira (Gazzaniga)
Die Hochzeit des Figaro: Susanna (Mozart)
Bastien & Bastienne: Bastienne (Mozart)
Taika-ampuja: Ännchen (Weber)
Iloinen leski: Valencienne (Lehár)
Lepakko: Adele (J.Strauss)
La Rondine: Magda (Puccini)
Die Frau ohne Schatten: Falke (R.Strauss)
Siegfried: Stimme des Waldvogels (Wagner)
Parsifal: Blumenmädchen (Wagner)
Die Schöne Galathée: Galathee (Suppé)
Pépito: Manuelita (Offenbach)
Madame Herz und Herr M: sopraano (Hyytiäinen/Mozart) kantaesitys
Ryästö Lakeurelta: Yasmin-Konstanze (Mozart/Panula)
Die Entführung aus dem Serail: Konstanze & Blonde (Mozart)
Die Pilger von Mekka: Amine (Gluck)
Albert Herring: Miss Wordsworth & Cis (Britten)
Sulka: Kukka (Tapani Länsiö) kantaesitys
Rakkaimpani: Vaimo (Seppo Pohjola)
Kahvikantaatti: Lieschen (Bach)
Hansel und Gretel: Sandmann & Taumann (Humperdinck)
Ovela Kettu: Kettu Visukorva (Janáček)
Serse: Romilda (Händel)
Orkesteri- ja kirkkomusiikkiteoksia

J. S. Bach: Johannespassio
J. S. Bach: Matteuspassio
L. van Beethoven: sinfonia nro 9
J. Brahms: Ein Deutsches Requiem op. 45
G. Fauré: Requiem
M. Gräsbeck: Festive Cantata
J. Haydn: Die Schöpfung (Gabriel)
J. Haydn: Theresienmesse, B-duurimessu
G. F. Händel: Messias
P. Kostiainen: Triduum Paschale
F. Mendelssohn Bartholdy: Lobgesang op. 52
A. Merikanto: Savannah-la-Mar
W. A. Mozart: c-mollimessu
W. A. Mozart: Exsultate, jubilate
W. A. Mozart: Requiem
M. A. Numminen: Fragen an Ludwig Wittgenstein
M. A. Numminen:  Gedankenaustausch über Wittgensteins Bemerkungen
C. Orff: Carmina Burana
F. Poulenc: Stabat Mater
E. Rautavaara: Vigilia
E-P. Salonen: Floof
J. Sibelius: lauluja ja sovituksia mm. Norden, Jubal, Flickan kom ifrån sin älsklings möte, Demanten på marssnön, joululaulut
R. Strauss: Vier letzte  Lieder
R.Strauss: Brentano Lieder
G. Verdi: Requiem
Snorri Einarsson

| Snorri Einarsson |
| --- | --- |
 Snorri Einarsson Seefeldin MM-kilpailuissa 2019.
Henkilötiedot
Syntynyt: 21. helmikuuta 1986 (ikä 38)
Uran tiedot
Laji:  maastohiihto
Maailmancup
Kaudet:  2010–
Paras sijoitus:  18
 Tietolaatikko päivitetty 28. marraskuuta 2017 
Snorri Einarsson (s. 21. helmikuuta 1986) on norjalais-islantilainen maastohiihtäjä.
Snorri on kilpaillut maailmancupissa vuodesta 2010 alkaen. Ensimmäisen kisansa hän hiihti Oslossa 13. maaliskuuta 2010 ollen 32:s 50 kilometrin vapaan hiihtotavan kilpailussa. Snorri osallistui Tour de Skille 2010–2011 ja 2012–2013, joista ensimmäisellä hän oli kokonaistuloksissa 30:s ja toisella keskeytti. Parhaimmillaan hän on sijoittunut maailmancupissa 27:nneksi Rukan Nordic Opening -tapahtuman kokonaiskilpailussa marraskuussa 2017 ja Oberstdorfin yhdistelmäkilpailussa tammikuussa 2020. Yksittäisellä etapilla hän on ollut parhaimmillaan 18:s Val di Fiemmessä 20 kilometrin perinteisen hiihtotavan kilpailussa Tour de Skillä 8. tammikuuta 2011 ja Merakerin 34 kilometrin vapaan hiihtotavan yhteislähtökilpailussa helmikuussa 2020.
Skandinavia Cupissa Snorri kilpaili vuosina 2004–2014. Hän voitti 30 kilometrin vapaan hiihtotavan kilpailun Inarissa 24. helmikuuta 2013 ja saavutti lisäksi kaksi kakkos- ja neljä kolmossijaa. Parhaimmillaan Snorri oli kokonaiskilpailun toinen kaudella 2012–2013.
Norjan-mestaruuskilpailuissa Snorri saavutti hopeaa yhdistelmäkilpailussa Vossissa 28. tammikuuta 2012 häviten voittaneelle Martin Johnsrud Sundbylle 53,5 sekuntia.
Keväällä 2016 Snorri ilmoitti aikovansa hakea Islannin kansalaisuutta, jotta hänen olisi mahdollista päästä kilpailemaan olympialaisissa 2018. Snorrin isä on islantilainen ja äiti norjalainen.
Lahden MM-kisoissa 2017 Snorri sijoittui yhdistelmähiihdossa sijalle 39 ja 15 km perinteisellä sijalle 43. Seefeldin MM-kilpailuissa 2019 hän oli 50 kilometrin vapaan hiihtotavan yhteislähtökilpailussa kahdeksastoista. Pekingin olympialaisissa 2022 hän sijoittui lyhennetyssä 50 kilometrin vapaan hiihtotavan yhteislähtökilpailussa 23:nneksi. Planican MM-kilpailuissa 2023 hän oli 50 kilometrin perinteisen hiihtotavan yhteislähtökilpailussa viidestoista ja 15 kilometrin vapaan hiihtotavan kilpailussa 22:s.
Snotra

Snotra (skandinaavisilla riimuilla ᛋᚾᚢᛏᚱᛅ) on skandinaavisessa mytologiassa viisauden jumalatar. Hänet yhdistetään varovaisuuteen, itsekuriin ja viisauteen. Hän on yksi aasajumalattarista ja Friggan palvelijatar. Häneltä on rukoiltu ennakointikykyä.
Snotrasta ei ole paljoa tietoa, mutta hän on yksi Asgårdin tärkeimmistä jumalattarista. Hänet mainitaan vain Runo-Eddassa kohteliaana ja viisaana jumalana ja kolmantenatoista aasajumalattarena. Hän on yksi niistä jumalattarista, joiden kohtalona on kuolla Ragnarökissä.
Muinaisnorjasta käännettynä snotra tarkoittaa älykästä.
Sergio Aragoneses

| Henkilötiedot |
| --- | --- | --- |
Koko nimi: Sergio Aragoneses Almeida
Syntymäaika: 1. helmikuuta 1977 (ikä 47)
Syntymäpaikka: O Porriño, Espanja
Pelipaikka: maalivahti
Pituus: 182 senttimetriä
Seura
Seura: Tenerife
Pelinumero: 13
Junioriseurat
1994–1996: Celta Vigo
Seurat
| Vuodet | Seura | O (M) |
| 1996–1998 1998–1999 1999–2000 2000–2003 2003 2004–2005 2005 2005–2006 2006–2008 2008 2008– | Celta Vigo B Sporting Guardés Pontevedra Tenerife Getafe Atlético Madrid → Getafe (laina) Elche Hércules Numancia Tenerife |    77 (0) 21 (0) 14 (0) 11 (0) 16 (0) 23 (0) 0 (0) 95 (0) |
 Seurajoukkueuran tilastot kattavat vain kansalliset sarjat, päivitetty 16. maaliskuuta 2012.
Sergio Aragoneses Almeida (s. 1. helmikuuta 1977 O Porriño, Espanja) on espanjalainen, uransa lopettanut jalkapallomaalivahti.
Seurajoukkueura

Aragoneses on Celta Vigon kasvatti, mutta ei ole koskaan pelannut seuran edustusjoukkueessa. Kaudeksi 2000–2001 hän siirtyi Tenerifeen edustettuaan aikaisemmin Sporting Guardésia ja Pontevedraa.
Ensiesiintymisensä maan pääsarjassa hän teki seuraavalla kaudella 2001–2002 kotiottelussa Deportivo Alavésia vastaan. Tämän jälkeen hän edusti madridilaisseuroja Getafea ja Atlético Madridia. Vuonna 2005 hän siirtyi Segunda Divisiónissa pelanneeseen Elcheen. Hieman ennen siirtymistään joukkueeseen hän oli saanut tietää sairastavansa kivessyöpää, joka piti hänet sivussa suurimman osan kaudesta.
Vuoden 2008 alussa Aragoneses vapautettiin sopimuksestaan Hérculesin kanssa, mutta lähes heti hän teki uuden sopimuksen samassa sarjassa pelanneen Numancian kanssa. Hän kärsi kuitenkin loppukauden aikana polvivammasta ja täten hävisi kamppailun ykkösvahdin paikasta Jacobolle.
Heinäkuussa 2008 hän palasi Tenerifeen ja teki joukkueen kanssa viisivuotisen sopimuksen. Aragoneses toimi joukkueen ykkösmaalivahtina, kunnes hän sairastui ja joutui olemaan sivussa loppukauden. Kaudella 2009–2010 Aragoneses palasi jälleen joukkueen kiistattomaksi ykkösmaalivahdiksi.
Aiheesta muualla

Esittely Tenerifen virallisella kotisivustolla (Arkistoitu – Internet Archive)
Tilastot BDFutbol-sivustolla
Sirppijärvi

| Sirppijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Hämeenkyrö, Ylöjärvi
Koordinaatit:  61°38′11″N, 23°20′07″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Lavajärven valuma-alue (35.59)
Laskujoki:  Ruonajoki 
Järvinumero:  35.594.1.003
Mittaustietoja
Pinnankorkeus:  118 m 
Rantaviiva:  0,881 km 
Pinta-ala:  0,02334 km² 
 fiSirppijärvi 
Sirppijärvi  on Pirkanmaalla Ylöjärven ja Hämeenkyrön rajalla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen.
Maantieto

Järvi on nykyään kahdessa järvialtaassa, jota yhdistää niitä ympäröivä avosuo. Suurempi järviallas on 200 metriä pitkä ja pienepin halkaisijaltaan vain 80 metriä. Molempien altaiden vedenpinnat ovat samalla korkeudella. Järven rannat ja lähiympäristö on rakentamatonta metsää lukunottamatta koillispuoli, jossa sijaitsee maatila ja sen lähipellot. Järvien välissä suonsaarekkeessa sijaitsee kuntien välisen rajan rajapyykki. Isompi allas kuuluu Hämeenkyröön, mutta pienempi kuuluu molemmille kunnille.
Historiaa

Vanhassa vuoden 1796 isojakokartassa järven sekä Hämeenkyrön pitäjänkartassa noin 1840-luvulta järvi on piirretty paljon nykyistä suurempana. Vaikka tuolloinkin järvi oli kaksialtainen, oli sillä yksi nimi. Isojaon kartassa se oli "Katjerfvi"  ja pitäjänkartassa sen nimi oli "Tuomanpoikanjärvi". Järven tulo-oja Riihijärveen sijaitsi nykyisellä paikallaan. Nykyisen kuntarajan pyykki oli silloin järven rannassa ollut kohta. Koska järvi on nykyään kaksialtainen ja paljon pienempi, on järven vedenpintaa alennettu kartan piirtämisen jälkeen. Tällainen hakemus onkin jätetty vuonna 1928, kun talollinen Väinö Anttila haki lupaa järvenlaskuun.
Sirkka Kouki

Sirkka Eeva Aleksandra Kouki (21. maaliskuuta 1917 Helsinki – 10. elokuuta 1989) oli suomalainen kotitalouden asiantuntija ja vaikuttaja, joka toimi muun muassa Marttaliiton toiminnanjohtajana ja maataloushallituksen ja ammattikasvatushallituksen osastopäällikkönä.